Einar Kristinn hyggst brátt draga sig til hlés á vettvangi stjórnmálanna Einar Kristinn Guðfinnsson alþingismaður Sjálfstæðisflokksins í NV kjördæmi og forseti Alþingis hefur ákveðið að leita ekki endurkjörs í næstu alþingiskosningum . Þessa ákvörðun tilkynnti hann á Facebook síðu sinni í gær . Ákvörðun þessa tók hann eftir vandlega umhugsun með fjölskyldu sinni . „ Ég var fyrst kjörinn á þing í alþingiskosningunum sem fram fóru 20. apríl árið 1991 og um þessar mundir eru því liðin 25 ár frá því ég fyrst tók sæti sem aðalmaður á Alþingi . 25 ár eru drjúgur tími í starfsævi hvers manns . Tíu sinnum hef ég tekið átt í kosningabaráttu í sæti þingmanns eða varaþingmanns . Því tel ég tímabært að láta nótt sem nemur og gefa ekki kost á mér til endurkjörs , “ sagði Einar Kristinn . Einar sagðist í samtali við Skessuhorn hafa fengið mikla hvatningu um að gefa kost á mér til endurkjörs . „ Það hefur ekki breytt niðurstöðu minni , þó vissulega sé ég ákaflega þakklátur fyrir þann hlýhug og það traust sem hefur búið að baki slíkum óskum . Það er ánægjulegt til þess að finna að Sjálfstæðisflokkurinn er á ný í sókn , þó sannarlega hafi gefið á bátinn upp á síðkastið . Málefnastaða flokksins er sterk . Sjálfstæðisflokkurinn er undir forystu góðs , trausts og öflugs fólks . Miklu hefur verið komið í verk á síðustu árum og grundvöllur lagður að góðri framtíð á Íslandi . Forsendur Sjálfstæðisflokksins til góðs árangurs á komandi mánuðum eru því sannarlega fyrir hendi . Mælingar sýna sömuleiðis að staða Sjálfstæðisflokksins í Norðvesturkjördæmi er sterk , sem er ánægjulegt og hvetjandi á alla lund . Það leiðir tíminn einn ljós , “ segir Einar K Guðfinnsson .